e848eee96a8d6ed64a8066edd881f818
hvordan er jeg dækket, hvis jeg ved et uheld kører over for rødt?
forsikringsguiden.dk
2021.04
 kort fortalt dækker en kaskoforsikring ikke skader på din bil, som skyldes grov uagtsomhed, dvs. når man gør noget, der er indlysende farligt. at køre over for rødt indebærer en åbenlys fare for uheld, og det vil i de fleste situationer blive betragtet som groft uagtsomt, medmindre der er særlige formildende omstændigheder til stede. det kan fx være dårlig sigtbarhed, pludselig besvimelse, nyseanfald eller lignende. hvis forsikringsselskabet kommer frem til, at din kørsel kan karakteriseres som grov uagtsomt, dækker din forsikring ikke skaderne på din egen bil. bilens ansvarsforsikring vil derimod normalt dække skaderne på de to andre bilisters køretøj. 
2c03f47c8097cf0435f11fa5148afafc
kan jeg optjene anciennitet uden at have en bilforsikring i mit eget navn som ung bilist?
forsikringsguiden.dk
2021.04
 en bil skal altid forsikres i den rette ejer/brugers navn. det betyder altså, at forsikringen skal stå i dit navn, hvis du vil købe din egen bil.   hvis du er på udkig efter din egen bilforsikring, kan du på   forsikringsguiden.dk   sammenligne priser og dækning på bilforsikringer hos en lang række forsikringsselskaber.   lån af forældres bil låner du derimod dine forældres bil en gang i mellem (lejlighedsvist), kan du i nogle selskaber optjene erfaring/anciennitet ved, at dine forældre køber en tillægsdækning. det kræver, at du ikke har fast råderet over bilen.   dine forældre kan undersøge med deres forsikringsselskab, om de kan udvide deres forsikring med en ekstra dækning - ung fører/ung bag rattet. på den måde kan du optjene anciennitet på lige fod med, hvis det var din egen bil/forsikring, indtil du køber din egen bil.   du skal være opmærksom på, at der kan være en begrænsning på, hvor mange år, du kan optjene anciennitet, ligesom det altså er en forudsætning, at bilen primært bruges af dine forældre.   hvis du i stedet bruger dine forældres bil fast, skal du noteres som bruger på dine forældres forsikring. det skal du, fordi prisen bliver beregnet efter den højeste risiko, hvilket i dette tilfælde vil være dig. det er ulovligt at køre med en forsikring, som kun beregnes ud fra dine forældres oplysninger, hvis du også bruger bilen fast. 
ca2e59c9b5cee935495363b8c3f7503e
hvordan kan jeg sikre mig mod parkeringsskader, hvor skadevolderen er ukendt?
forsikringsguiden.dk
2021.04
 en kaskoforsikring dækker parkeringsskader, men du  skal normalt betale den selvrisiko, som du har købt din forsikring med.   i nogle selskaber kan du købe en udvidet dækning, som betyder, at du ikke skal betale den aftalte selvrisiko ved udvalgte skadetyper, fx hvis din bil bliver påkørt af en ukendt bilist, mens den holder parkeret.   hvis du har været ude for en konkret skade, er det en god ide at efterlyse vidner. du kan også kontakte fx indkøbscenter, butik m.v. for at høre, om de har videoovervåget parkeringsområdet og dermed kan identificere, hvem der har påkørt din bil. hvis du kan få oplyst nummerpladen på bilen, kan du selv slå op på det digitale motorregister (hos skat), hvor bilen er forsikret, og på den måde måske få dækket dit tab via modpartens forsikring.  her er et link til skat’s motorregister , og et par gode råd i forbindelse med parkeringsskader.   gode råd giv dig god tid, når du parkerer (mange skader sker i stress og jag) parkér din bil i det fjerneste hjørne med mindst mulig trafik ud og ind parkér så korrekt som muligt med god afstand til andre biler overvej, om du har brug for en tillægsforsikring ved parkeringsskader, så du undgår at betale selvrisiko, når skadevolderen er ukendt læg en seddel, hvis du rammer andre – tag også et billede af evt. skader er du vidne til et uheld, så læg dine kontaktoplysninger. 
182ade0285052f3d13ddaa1d63b30b70
kan min kone ikke kan få erstatning for varige mén fra modpartens bilforsikring, fordi det er sket i arbejdstiden?
forsikringsguiden.dk
2021.04
 det følger af både lov om arbejdsskadesikring og lov om erstatningsansvar, at man ikke kan opnå erstatning fra en ansvarsforsikring for de ydelser, som også er dækket af en arbejdsskadeforsikring.   alle skader skal anmeldes til arbejdsmarkedets erhvervssikring (som tidligere hed arbejdsskadestyrelsen), og arbejdsskadeforsikringen er altid primær, når der er en ansvarlig modpart. dvs. at det er arbejdsskadeforsikringen, som skal betale erstatning for de ydelser, der er dækket af begge forsikringer.   derfor er det rigtigt, at modpartens ansvarsforsikring ikke dækker din kones varige mén, når skaden er sket i arbejdstiden, og hun har fået erstatning fra arbejdsgiverens arbejdsskadeforsikring. modpartens ansvarsforsikring kan derimod dække de udgifter eller krav, som ikke er dækket efter lov om arbejdsskadesikring. hvis hun har været sygemeldt pga. ulykken, kan hun dermed i stedet have ret til erstatning for svie og smerte samt evt. tabt arbejdsfortjeneste herfra.   i kan læse mere om din kones erstatningsmuligheder på vores hjemmeside og i vores pjece ”beregning af personskadeerstatning”,   som du kan finde her . 